hu en hu hu hu hu en hu hu hu en en en hu hu en hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca es es hu hu es es hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ru en hu hu en hu hu en en uk hu hu hu hu hu en hu hu en hu en hu hu hu hu hu hu hu
Csáki Enikő vagyok. Gyógytornász, manuálterapeuta. Családanya, egy 13 és egy 15 éves gyerek anyukája és amatőr hosszútávfutó.
Gyerekkoromban 10 évet töltöttem a versenysportban, atléta voltam, gátfutó. Ezek az évek meghatározták az életem irányvonalát, érettségi után gyógytornász szakra jelentkeztem, azt remélve, hogy megtalálom ezen a területen a hivatásom és a mozgástól, a mozgás tudományától sem szakadok el.
Azt, hogy milyen területekre sodródtam, kezdetben a lehetőségeim majd életszakaszaim igencsak befolyásolták. Frissdiplomásként szülővárosomba, Marosvásárhelyre kerültem a Rheum-Care Alapítványhoz. Főleg reumatológiai és ortopédiai esetekkel foglalkoztam, felnőttekkel és gyerekekkel egyaránt. Az alapítványon keresztül jutottam ki Angliába 3 hét szakmai tapasztalatcserére. Másodállásban az Add a kezed Óvodában értelmi és mozgássérült gyerekeket tornáztattam.
2 év után a magánéletem úgy alakult, hogy Budapestre költöztem. Először egy házi betegápoló szolgálatnál dolgoztam újabb 2 évet. Különböző műtét utáni eseteket, nagyon gyakran agyvérzés utáni féloldali bénult betegeket kezeltem. Nehéz volt, de nagyon szerettem, rengeteget tanultam ebben az időszakban.
Később a Súlypont Ízületklinikára kerültem gyógytornászként, ahol egy teljesen más világ tárult elém. Főleg tartásproblémákkal foglalkoztunk és itt találkoztam először azzal a ,,minden mindennel összefügg” holisztikus szemlélettel, ami azóta is meghatározza a munkámat.
A Súlypont Klinikáról GYES-re mentem a kislányommal. A gyereknevelés ideje alatt kezdtem el és fejeztem be a Manuálterápiás tanulmányaimat. Második gyerekem születése előtt kismamaként tartottam terhestornát, baba-mama és szülés utáni tornát a Mozgásterápia Stúdióban valamint megszerveztem a három részből álló szülésfelkészítő tanfolyamot.
A Manuálterápia elvégzése után a Mozgásterápia Stúdióban elkezdtem az egyéni manuálterápiás és gyógytorna kezeléseket is. Különböző továbbképzésekre, tanfolyamokra jártam, próbáltam a  legkorszerűbb, legújabb módszereket, technikákat megtanulni annak érdekében, hogy minél jobb eredményekkel tudjam pácienseimet gyógyítani.
Így ismerkedtem meg a myofasciális rendszer fogalmával, a Tom Myers-féle myofasciális vonalakkal. Új dimenziók nyíltak meg számomra a gyógyításban. Magyarországon az elsők között végeztem el a tanfolyamot és szereztem meg az oklevelet. Nagy hatással volt a szakmai fejlődésemre dr. Kovács Gellérttel való találkozásom és a tanfolyamain való részvétel, ahol az oszteopát szemléletetmódba nyertem betekintést.
Időközben a sport is visszatért az életembe egy kicsit intenzívebben. Kezdetben csak alkalmanként jártam ki futni és neveztem be egy-egy váltó vagy egyéni versenyre. Aztán egyre jobban tetszett és egyre jobb eredményeket értem el. Értelemszerűen egyre többet edzettem és tudjuk, hogy ilyenkor szinte elkerülhetetlen, hogy felüsse a fejét egy-egy sérülés. Mivel időközben sok kedves futó barátra, ismerősre leltem, már nemcsak a saját sérüléseimen gondolkodtam, hogy vajon hogyan lehetne a leggyorsabban meggyógyítani ( …mert tudod, jövő héten verseny…) Valahogy így, az elmúlt évek során merült fel az igény egy olyan komplex szolgáltatásnak a bevezetésére,  amely felöleli mindazt ami a futósérülésekkel kapcsolatos segítségnyújtást, megoldást jelenthetné: vizsgálatot, kezelést, megelőzést, futótechnikát, futócipő választást és  akár táplálkozást.
Gergővel 4 éve ismerkedtem meg egy futócipő vásárlása során. Azóta barátok lettünk, ő lett az edzőm, én a gyógytornásza (természetesen a futósérüléseit próbáltam kezelni) és végül együtt álmodtuk meg a Runformers-t annak reményében, hogy saját tapasztalatainkat és szakmai tudásunkat felhasználva segítséget nyújthassunk a rászorulóknak. Sokat dolgoztunk, olvastunk, tanultunk, kutakodtunk, mire megszületett a rendszer amivel dolgozunk. Még nem tökéletes, folyamatosan alakul és egyre jobb lesz. De egy biztos: szívünk-lelkünk benne. Fogadjátok hát sok szeretettel! Mert futósérülések voltak, vannak és lesznek…
Gyógytornász diploma -Nagyváradi Tudományegyetem
Manuálterápia- Holisztikus Medicina Alapítvány/Semmelweis Egyetem -Budapest
McKenzie tanfolyam A, B, C, D, E-McKenzie Intézet
Anatomy Trains, FRSB ( Fascial Realease for Structural Balance) -Holisztikus Medicina Alapítvány és KinesisUK/US
Lágyrész Manuálterápia-Holisztikus Medicina Alapítvány
Schroth-3 dimenziós scoliózis terápia
Craniosacrális terápia 1,2 -Holisztikus Medicina Alapítvány
Viszcerális manuálterápia 1,2- Holisztikus Medicina Alapítvány
Thera-Band eszközök használata a rehabilitációban (gumiszalag, labda, phisyoball, dynair) -Thera-Band
Inkontinencia tanfolyam -Tápainé Bajnay Márta
A physioball alkalmazása a terhestornában-R-Med Akadémia
Kineziotape használata a rehabilitációban kezdő, haladó- K-Aktív
Kineziotape használata a sportrehabilitációban-K-aktív
Bevezetés az Ostheopátiába 1,2 – Dr.Kovács Gellért
Balanced Ligament Tension a rendszerbiomechanikai oszteopátiában-Dr. Kovács Gellért
Strain-Counterstrain a rendszerbiomechanikai oszteopátiában-Dr. Kovács Gellért
Funkcionális Tréning a rehabilitációban és a sportrehabilitációban- R-Med Akadémia
Fasciák és étkezés a rehabilitáció ideje alatt- Oriolus-Med
A futáshoz való visszatérés szülés után május 18, 2020
Beszámoló a tizedik maratonomról november 15, 2019
A futócipő kiválasztását befolyásoló objektív tényezők III.: A cipő lábállást módosító képessége október 4, 2019
Az én Wizzairem szeptember 24, 2019
Az Achilles-ín sérülés előfordulásának okai, kezelési lehetőségei hosszútávfutóknál szeptember 7, 2019
A futócipő kiválasztását befolyásoló objektív tényezők II.: Ütéscsillapítás augusztus 20, 2019
Futócipő „rendszertan”, avagy a tökéletes cipő megtalálását segítő külső (objektív) tényezők.: I. A futás helyszíne, a felület jellege június 5, 2019
A futólépés fázisai 2.: A talajérintés és a támaszfázis május 7, 2019
A futólépés fázisai 1.: Az elrugaszkodás március 4, 2019
Hó, sílécek, keresztedzés február 14, 2019
Derékfájdalom, porckorong kitüremkedés, porckorongsérv futóknál január 23, 2019
Lehet, hogy túl sok vitamint szedek? január 13, 2019
A futócipő helyes bekötése, gyakori hibák január 3, 2019
Sikerek vagy kudarcok? január 1, 2019
Az immunrendszert támogató legfontosabb vitaminok és ásványi anyagok december 15, 2018
A kiegyensúlyozott terhelés fontossága a fascialáncok mentén futás közben december 4, 2018
Az energiagélek szénhidrát-összetételéről november 22, 2018
A sípcsontfájdalomról november 15, 2018
Első blogbejegyzésem, avagy egy sikeres szeptemberi félmaraton háttértörténete október 2, 2018
Elindultunk! szeptember 3, 2018
1082 Budapest, Baross utca 21. I. emelet 5. ajtó
Csatlakozz a 740 követőhöz
Already have a WordPress.com account? Log in now.
View post in Reader
Adatvédelem és Cookie-k: Ez a weboldal cookie-kat (sütiket) használ. A weboldal böngészésével hozzájárulunk a cookie-k fogadásához.
További részletekért és a cookie-k szabályozásához kattintsunk ide: Cookie szabályzat